ಪಿಂಕ್_ಫ್ಲಾಯ್ಡ್
ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌
1972ರ ಮೇ ತಿಂಗಳು ಮತ್ತು 1973ರ ಜನವರಿ ತಿಂಗಳ ನಡುವೆ ಅಬ್ಬೆ ರೋಡ್‌ ಸ್ಟುಡಿಯೊಸ್‌ನಲ್ಲಿ ಈ ಆಲ್ಬಮ್‌ನ್ನು ಎರಡು ಅವಧಿಯಲ್ಲಿ ಧ್ವನಿಮುದ್ರಣ ಮಾಡಲಾಯಿತು. ಅಲ್ಯಾನ್‌ ಪಾರ್ಸನ್ಸ್‌ ತಂಡದ ಸಿಬ್ಬಂದಿ ಇಂಜಿನಿಯರ್‌ ಆದರು. 1972 ಇಸವಿಯ ಬಹುಪಾಲನ್ನು ಪ್ರವಾಸದಲ್ಲೇ ಕಳೆದ ತಂಡ, ಧ್ವನಿಮುದ್ರಣವನ್ನು ಪೂರ್ಣಗೊಳಿಸುವುದಕ್ಕಾಗಿ 1973ರ ಜನವರಿ ತಿಂಗಳಲ್ಲಿ ವಾಪಸಾಯಿತು. ವಿವಿಧ ಟ್ರ್ಯಾಕ್‌ಗಳಲ್ಲಿ ಹಾಡಲು ಗಾಯಕಿಯರನ್ನು ಕರೆಸಲಾಗಿತ್ತು. ಸ್ಯಾಕ್ಸೊಫೊನ್‌ ವಾದಕ ಡಿಕ್‌ ಪ್ಯಾರಿ ಅವರನ್ನೂ ಸಹ ಕರೆಸಿಕೊಳ್ಳಲಾಯಿತು. Pink Floyd: Live at Pompeii ಆಲ್ಬಂಗಾಗಿ ತಂಡ ಸ್ಟುಡಿಯೊ ಚಿತ್ರಣವನ್ನೂ ನಡೆಸಿತು. ಧ್ವನಿಮುದ್ರಣ ಪೂರ್ಣಗೊಂಡ ನಂತರ ಪಿಂಕ್ ತಂಡ ಯುರೋಪ್‌ ಪ್ರವಾಸವನ್ನು ಆರಂಭಿಸಿತು. ಸ್ಟುಡಿಯೊದಲ್ಲಿದ್ದ ಕೆಲವರೊಂದಿಗೆ ವಾಟರ್ಸ್‌ ನಡೆಸಿದ ಸಂದರ್ಶನಗಳನ್ನು ಕಿರುಭಾಗಗಳಾಗಿ ಅಳವಡಿಸಿರುವುದು ಈ ಆಲ್ಬಮ್‌ನ ಗಮನಾರ್ಹ ಅಂಶವಾಗಿದೆ. ಆಲ್ಬಮ್‌ನ ಮೊದಲ ಹಾಡು ಅಶಿಷ್ಟ, ಬೈಗುಳ ಶಬ್ದಗಳನ್ನೊಳಗೊಂಡಿದೆ. 'ಐ'ವ್‌ ಬೀನ್‌ ಮ್ಯಾಡ್‌ ಫಾರ್‌ ಫಕಿಂಗ್‌ ಇಯರ್ಸ್‌ - ಅಬ್ಸೊಲ್ಯೂಟ್ಲಿ ಇಯರ್ಸ್‌.' - ಇದನ್ನು ರೋಡೀ ಕ್ರಿಸ್‌ ಆಡಮ್ಸ್‌ ಹಾಡಿದರು. ಈ ಹಾಡಿನ ಅಂತ್ಯದ ಪದಗಳಾದ 'ದೇರ್‌ ಈಸ್‌ ನೊ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ ರಿಯಲೀ ... ಆಸ್‌ ಎ ಮ್ಯಾಟರ್‌ ಆಫ್‌ ಫ್ಯಾಕ್ಟ್‌ ಇಟ್ಸ್‌ ಆಲ್‌ ಡಾರ್ಕ್‌' ಸ್ಟುಡಿಯೊದ ಐರಿಷ್‌ ದ್ವಾರಪಾಲಕ ಗೆರಿ ಒ'ಡ್ರಿಸ್ಕಲ್‌ ಇಂದ ಬಂದವು. ಶ್ರವಣ ಶಕ್ತಿ ಪ್ರತಿಭೆ ಹೊಂದಿದ್ದ ನಿರ್ಮಾಪಕ ಕ್ರಿಸ್‌ ಥಾಮಸ್‌ರನ್ನು ಕೂಡ ತಂಡಕ್ಕೆ ಸೇರಿಸಿಕೊಳ್ಳಲಾಯಿತು. ಥಾಮಸ್‌ ಅವರು "ಅಸ್‌ ಅಂಡ್‌ ದೆಮ್‌" ಹಾಡಿನಲ್ಲಿ ಪ್ರತಿಧ್ವನಿಯನ್ನು ಸಮರ್ಪಕ ಹೊತ್ತಿನಲ್ಲಿ ಬಳಸಿ ಆಲ್ಬಮ್‌ನಲ್ಲಿ ಗಮನಾರ್ಹ ಬದಲಾವಣೆಗಳನ್ನು ತಂದರು. 'ದಿ ಗ್ರೇಟ್ ಗಿಗ್‌ ಇನ್ ದಿ ಸ್ಕೈ' ಹಾಡಿನ ಮುದ್ರಣದ ವೇಳೆ ಅವರು ಉಪಸ್ಥಿತರಿದ್ದರು. ಪ್ಯಾಕೆಜ್‌ ವಿನ್ಯಾಸವನ್ನು ಹಿಪ್‌ಗ್ನೋಸಿಸ್‌ ರೂಪಿಸಿದ್ದರು, ರಕ್ಷಾಕವಚದ ಮೇಲೆ ಜಾರ್ಜ್‌ ಹಾರ್ಡಿಯ ವಕ್ರೀಕರಿಸುವ ಅಶ್ರಗ (ಪ್ರಿಸ್ಮ್‌) ಗುರುತು ಸಹ ಇತ್ತು. ಬ್ಯಾರೆಟ್‌ ನಿರ್ಗಮನದ ನಂತರ ಗೀತೆಯ ರಚನೆಯ ಹೊಣೆಯು ಬಹುಪಾಲು ವಾಟರ್ಸ್‌ರ ಹೆಗಲ ಮೇಲೆ ಬಿತ್ತು. ಆದ್ದರಿಂದ ಆಲ್ಬಮ್‌ನ ಹಾಡುಗಳನ್ನು ಬರೆದವರೆಂದು ವಾಟರ್ಸ್‌ ಹೆಸರನ್ನು ನಮೂದಿಸಲಾಗಿದೆ. ಅವರ ಗೀತೆ ರಚನೆಯ ಬಗ್ಗೆ ತಂಡಕ್ಕೆ ಅದೆಷ್ಟು ಭರವಸೆಯಿತ್ತೆಂದರೆ, ಮೊದಲ ಬಾರಿಗೆ ಅದನ್ನು ಆಲ್ಬಮ್‌‌ ರಕ್ಷಾಕವಚದ ಮೇಲೆ ಅದನ್ನು ಮುದ್ರಿಸಲು ಶಕ್ತವಾಯಿತು. thumb|alt=A monochrome image of members of the band. The photograph is taken from a distance, and is bisected horizontally by the forward edge of the stage. Each band member and his equipment is illuminated from above by bright spotlights, also visible. A long-haired man holds a guitar and sings into a microphone on the left of the image. Central, another man is seated behind a large drumkit. Two men on the right of the image hold a saxophone or a bass guitar and appear to be looking in each other's general direction. In the foreground, silhouetted, are the heads of the audience.|1973ರಲ್ಲಿ ಇರ್ಲ್ಸ್‌ ಕೋರ್ಟ್‌ನಲ್ಲಿ ನಡೆದ ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ ಲೈವ್ ಕಾರ್ಯಕ್ರಮದ ನಡೆದ ಕೆಲವೇ ದಿನಗಳಲ್ಲಿ ಆಲ್ಬಮ್‌ ಬಿಡುಗಡೆಯಾಯಿತು. (l-r) ಡೇವಿಡ್‌ ಗಿಲ್ಮೊರ್‌, ನಿಕ್‌ ಮೇಸನ್‌, ಡಿಕ್‌ ಪ್ಯಾರ್ರಿ, ರೊಜರ್‌ ವಾಟರ್ಸ್‌ ಸಾಮಾನ್ಯವಾಗಿ ಮಾಧ್ಯಮದವರು ಉತ್ಸಾಹ ತೋರಿದರು. ಮೆಲೊಡಿ ಮೇಕರ್‌‌'ನ ರಾಯ್‌ ಹಾಲಿಂಗ್‌ವರ್ತ್‌ ಆಲ್ಬಂನ ಮೊದಲ ಬದಿಯನ್ನು ಈ ರೀತಿ ವಿವರಿಸಿದರು: "..ಅದು ಬಹಳ ಗೊಂದಲಮಯವಾಗಿದೆ, ಅದನ್ನು ಅನುಸರಿಸುವುದು ಕಷ್ಟಕರವಾಗಿತ್ತು." ಆದರೂ, ಎರಡನೆಯ ಬದಿಯಲ್ಲಿರುವ ಹಾಡುಗಳನ್ನು ಪ್ರಶಂಸಿಸಿದರು. "ಹಾಡುಗಳು, ಶಬ್ದಗಳು, ಸಂಗೀತಗಳೆಲ್ಲವೂ ಸಮರ್ಪಕವಾಗಿದ್ದವು, ಸ್ಯಾಕ್ಸೊಫೊನ್‌ ವಾದ್ಯವು ಉತ್ತುಂಗಕ್ಕೇರಿತ್ತು, ತಂಡವು ರಾಕ್‌ ಅಂಡ್‌ ರೋಲ್‌ ಆಗಿ ರಾತ್ರಿಯಿಡೀ ಕುಣಿದು ಕುಪ್ಪಳಿಸುವಂತಿತ್ತು." ರೋಲಿಂಗ್ ಸ್ಟೋನ್‌ ಪತ್ರಿಕೆಗಾಗಿ 1973ರ ಇಸವಿಯ ಆಲ್ಬಮ್‌ ವಿಮರ್ಶೆಯಲ್ಲಿ   '' , ಲಾಯ್ಡ್‌ ಗ್ರಾಸ್ಮನ್‌ ಬರೆದದ್ದು ಹೀಗೆ: "ಇದು ರಚನೆ ಮತ್ತು ಪರಿಕಲ್ಪನೆಯಲ್ಲಿ ಸಮೃದ್ಧವಾಗಿರುವ ಒಳ್ಳೆಯ ಆಲ್ಬಮ್‌. ಇದು ಆಮಂತ್ರಿಸುವುದಷ್ಟೇ ಅಲ್ಲ, ಭಾಗಿಯಾಗೆಂದೂ ಕೋರುತ್ತದೆ." ' ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌'' 1973ರ ಮಾರ್ಚ್‌ ತಿಂಗಳಲ್ಲಿ ಬಿಡುಗಡೆಯಾಯಿತು. ಬ್ರಿಟನ್ ಮತ್ತು ಪಶ್ಚಿಮ ಯುರೋಪಿನಾದ್ಯಂತ ಬಲುಬೇಗನೆ ಯಶಸ್ಸು ಗಳಿಸಿತು. ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ USನ ಜನಪ್ರಿಯ ಸಂಗೀತ ಆಲ್ಬಮ್‌ಗಳ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು ಮತ್ತು ಅಮೆರಿಕಾದ ಇತಿಹಾಸದಲ್ಲೇ ಅತ್ಯಂತ ಹೆಚ್ಚು ಮಾರಾಟಗೊಂಡ ಅಲ್ಬಂಗಳ ಪೈಕಿ ಒಂದೆಂಬ ಕೀರ್ತಿಗೆ ಪಾತ್ರವಾಯಿತು. 1973ರ ಮಾರ್ಚ್‌ ತಿಂಗಳುದ್ದಕ್ಕೂ ಈ ಆಲ್ಬಂ ಅವರ US ಪ್ರವಾಸದ ಅಂಗವಾಗಿತ್ತು. ಮಾರ್ಚ್‌ 17ರಂದು ನ್ಯೂಯಾರ್ಕ್‌ ನಗರದ ರೇಡಿಯೊ ಸಿಟಿ ಮ್ಯುಸಿಕ್‌ ಹಾಲ್‌ನಲ್ಲಿ ನಡೆದ ಮಧ್ಯರಾತ್ರಿಯ ಕಾರ್ಯಕ್ರಮದಲ್ಲಿಯೂ ಸಹ ಇದು ಸೇರಿಕೊಂಡಿತು. ಈ ಆಲ್ಬಮ್‌ನ ಯಶಸ್ಸು ತಂಡದ ನಾಲ್ವರು ಸದಸ್ಯರಿಗೂ ಹಿಂದೆಂದೂ ಕಂಡಿರದ ಐಶ್ವರ್ಯವನ್ನು ತಂದುಕೊಟ್ಟಿತು. ರಿಚರ್ಡ್‌ ರೈಟ್‌ ಮತ್ತು ರೊಜರ್‌ ವಾಟರ್ಸ್‌ ಹಳ್ಳಿ ಪ್ರದೇಶದಲ್ಲಿ ದೊಡ್ಡ-ದೊಡ್ಡ ಮನೆಗಳನ್ನು ಕೊಂಡರು. ನಿಕ್‌‌ ಮೇಸನ್‌ ದುಬಾರಿ ಕಾರುಗಳ ಸಂಗ್ರಹಕಾರರಾದರು. ಈ ಆಲ್ಬಮ್‌ನ ಆರಂಭಿಕ ಯಶಸ್ಸಿನ ಹಿಂದೆ ಪಿಂಕ್‌ ಫ್ಲಾಯ್ಡ್‌ನ US ಧ್ವನಿಮುದ್ರಣಾ ಸಂಸ್ಥೆ ಕ್ಯಾಪಿಟಲ್‌ ರೆಕಾರ್ಡ್ಸ್‌ನ ಶ್ರಮವೇ ಕಾರಣ ಎನ್ನಲಾಗಿದೆ. ತಂಡದ ಈ ಹಿಂದಿನ ಆಲ್ಬಂಗಳು US ಮಾರುಕಟ್ಟೆಯಲ್ಲಿ ಅಷ್ಟಾಗಿ ಯಶಸ್ಸು ಗಳಿಸಿರಲಿಲ್ಲ, ಈ ಬಾರಿ ಧ್ವನಿಮುದ್ರಣಾ ಸಂಸ್ಥೆಯ ಹೊಸ ಅಧ್ಯಕ್ಷ ಭಾಸ್ಕರ್‌ ಮೆನನ್‌ ಭಾರಿ ಯಶಸ್ಸು ಪಡೆದರು. ಆದರೆ, ಕ್ಯಾಪಿಟಲ್‌ ರೆಕಾರ್ಡ್ಸ್‌ನೊಂದಿಗೆ ತಂಡ ಮತ್ತು ತಂಡದ ವ್ಯವಸ್ಥಾಪಕ ಒ'ರೂರ್ಕ್‌ ಬೇಸತ್ತಿದ್ದರು. ಹೀಗಾಗಿ ಅವರು ಕೊಲಂಬಿಯಾ ರೆಕಾರ್ಡ್ಸ್‌ ಸಂಸ್ಥೆಯೊಂದಿಗೆ ಹೊಸ ಒಪ್ಪಂದ ಮಾಡಿಕೊಂಡರು. ಹೊಸ ಒಪ್ಪಂದದ ಮುನ್ನ ಕ್ಯಾಪಿಟಲ್‌ ರೆಕಾರ್ಡ್ಸ್‌ನಿಂದ ಬಿಡುಗಡೆಯಾದ ಕೊನೆಯ ಪಿಂಕ್‌‌ ಫ್ಲಾಯ್ಡ್‌ ಆಲ್ಬಮ್‌ ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌. ಪಿಂಕ್‌ ಫ್ಲಾಯ್ಡ್‌ ತಂಡದೊಂದಿಗೆ ಒಪ್ಪಂದವನ್ನು ನವೀಕರಿಸುವ ಯತ್ನಗಳಲ್ಲಿ ಭಾಸ್ಕರ್‌ ಮೆನನ್‌ ವಿಫಲರಾದರು. $1M (ಇಂದು $0) ಮುಂಗಡ ಹಣಕ್ಕೆ ತಂಡ ಕೊಲಂಬಿಯಾ ರೆಕಾರ್ಡ್ಸ್‌ ಜೊತೆ ಒಪ್ಪಂದ ಮಾಡಿಕೊಂಡಿತು. ಜೊತೆಗೆ ಬ್ರಿಟನ್‌ ಮತ್ತು ಯುರೋಪ್‌ನಲ್ಲಿ ಹಾರ್ವೆಸ್ಟ್‌ ರೆಕಾರ್ಡ್ಸ್‌ ತಂಡದ ಪ್ರಾತಿನಿಧ್ಯ ಮುಂದುವರೆಸಿತು.